wickkiey/tamil-wikipedia-chunked huggingface dataset:
# வட்டார தன்னாட்சி தீர்ப்பாயம்

உள்ளாட்சிகளும் நகரமயங்களும் உட்படும் வட்டார தன்னாட்சி நிறுவனங்கள் எடுக்கும் முடிவுகளுக்கு எதிராக தரப்படும் மேல்முறையீடு, மறுபரிசீலனை ஆகியன பெறவும் அதில் தீர்ப்பு நல்கிடவும் ஒவ்வொரு மாவட்டத்திற்கும் அரசு நியமிக்கும் நீதியக போலாமை அலுவலரே வட்டார தன்னாட்சி தீர்ப்பாயர் அல்லது தீர்ப்பாயம்.  
மாநில அரசு கேரள உயர்நீதிமன்ற தலைமை நீதிபதியுமாக ஆலோசித்து அரசு வெளியீடு வழியாக நியமிக்கும் மாவட்ட பதவியில் உள்ள ஒரு நீதித்துறை அலுவலரே மாவட்ட தன்னாட்சி தீர்ப்பாயம்.  
இவ்வாறு உறுவாக்கப்படும் தீர்ப்பாயத்திற்கு ஏற்படுத்தி கொடுக்கும் விடயங்களில் உரிமையியல் நடைமுறை தொகுப்பின்(Code of Civil Procedure) படி உரிமையியல் நீதிமன்ற செயல்திறனைக் கொண்டிருக்கும்.  
- அழைப்பாணை புறப்பெடுவித்து தரப்பினர்களையும் சாட்சிகளையும் அழைப்பித்தல்.
- பிடியாணை புறப்பெடுவித்து கட்டாயமாக முன்தோன்ற செய்தல்
- ஆவணங்கள் பத்திரங்கள் ஆகியவையை பரிசோதனைக்கு சமர்ப்பிக்க கோரல்.
- நிலவரத்தை அறிய ஆணையத்தை ஏற்படுத்தல்.  
தீர்ப்பாயத்தின் முன்னில் நடக்கும் எந்தவொரு நடவடிக்கையும் இந்திய தண்டனை தொகுப்பு(Indian Penal Code)-ன் படி நீதியக நடவடிக்கையாக கருதவேண்டும். தீர்ப்பாய செயல்பாட்டிற்கு அரசு நியமிக்கும் அலுவலர்களும் ஊழியர்களும் தீர்ப்பாயத்தின் செயல்பாட்டிற்கு உடந்தையாக இருக்க வேண்டும்.  
மாநிலத்தின் 14 மாவட்டங்களுக்குமாக ஒரு தீர்ப்பாயம் மட்டுமே இப்போது செயல்படுகிறது. திருவனந்தபுரமே தீர்ப்பாயத்தின் தலைமை இடமாகும்.
# வட்டார தன்னாட்சி தீர்ப்பாயம்

### உள்ளாட்சி தணிக்கை முறை

மாறுபட்ட தரத்திலுள்ள தணிக்கை முறையாகும் உள்ளாட்சிகளுக்கு பரிந்துரை செய்யப்பட்டுள்ளது. இதன் முதல் படியாக உள்ளாட்சி நிதியிருப்பின் பயன்தக்க செலவும் கட்டுப்பாடும் உறுதி செய்யும் விதம் வரவு செலவு கணக்கு பதிந்து வைக்கவும் ஆண்டு இறுதி அறிக்கை தயாரிக்கவம் வேண்டியுள்ளது.  
கணக்குகள் சரிபார்க
- வட்டார நிதியிருப்பு தணிக்கை துறையின் வாயிலாக பரிசோதித்தல்
- உள்ளார்ந்த தணிக்கை
- ஊரக-அவை வழியான சமூக தணிக்கை
- பொது கணக்கர் வாயிலாக சோதனை தணிக்கை
- சிறப்பு தணிக்கை
ஆகிய தணிக்கைகள் ஏற்படுத்தப்பட்டுள்ளது.
# குஸ்டாவ் பெச்னர்

குஸ்டாவ் தியடோர் ஃபெச்னர் (Gustav Theodor Fechner (/ˈfɛxnər/; ஜெர்மன்: [ˈfɛçnɐ]; ஏப்ரல் 19, 1801 – நவம்பர் 18, 1887) என்பவர் ஜெர்மனியை சேர்ந்த கவிஞர், தத்துவமேதை, என பன்முகம் கொண்டவர். இவர் உளவியற்பியலின் தந்தையாக கருத்ப்படுகிறார்.
# குஸ்டாவ் பெச்னர்

## வாழ்கையும்,கல்வியும்

இவர் ஜெர்மனியின் முஸ்காவ் நகருக்கு அருகே குரோப் ஸார்சன் என்ற ஊரில் 1801இல் பிறந்தவர் இவரது தந்தை ஒரு பாதிரியார். ஆன்மிகப் பிண்ணணி கொண்ட குடும்பத்தில் வளர்ந்தபோதிலும், பிற்காலத்தில் இவர் நாத்திகவாதியாகத் திகழ்ந்தார்.  
பள்ளிக் கல்வியை முடித்த பிறகு, லெய்ப்சிக், டிரஸ்டென் பல்கலைக்கழகங்களில் 1817இல் மருத்துவம் பயில சேர்ந்து மருத்துவம் கற்றார்.
# குஸ்டாவ் பெச்னர்

## பணிகள்

1823ஆம் ஆண்டு லெய்ப்சிக் பல்கலைக்கழகத்தில் இயற்கை தத்துவப் பாடத்தில் ஆசிரியராக நியமிக்கப்பட்டார். அப்போது, அறிஞர்களின் ஆய்வுக் கட்டுரைகளை மொழிபெயர்த்தல்,பாடப் புத்தகங்கள் வெளியிடுதல் ஆகிய பணிகளில் ஈடுபட்டார்.  
பிறகு,1834இல் இயற்பியல் பேராசிரியராக நியமிக்கப்பட்டார். இயற்பியலிலும் வேதியியலிலும் ஆய்வுகளை மேற்கொண்டார். நிறம், பார்வை குறித்து 1839-ல் தீவிர ஆராய்ச்சியில் ஈடுபட்டிருந்தபோது இவருக்கு பார்வைக் குறைபாடு ஏற்பட்டது.
# குஸ்டாவ் பெச்னர்

## ஆய்வுகள்

இவரது பார்வை குணமான பிறகு மனதிற்கும் உடலுக்கும் உள்ள தொடர்பு குறித்த ஆராய்ச்சிகளில் ஈடுபடத் தொடங்கினார். உடலும் மனமும் வெவ்வேறாக இருந்தாலும் ஒரே உண்மையின் இரு வேறு பக்கங்கள் என்றார். அந்த சிந்தனையை அடிப்படையாகக் கொண்டே தன் ஆய்வைத் தொடங்கினார்.  
உண்மையில் இவை இரண்டுக்கும் இடையிலான துல்லியமான கணிதவியல் தொடர்பைக் கண்டறியும் முயற்சியில் ஈடுபட்டார். இந்த ஆராய்ச்சியின் விளைவாக உலகப் புகழ்பெற்ற வெபர்-ஃபெச்னர் விதி (Weber-Fechner Law) பிறந்தது. “உணர்வின் தீவிரம் எண்கணிதத் தொடரில் (Arithmetical Progression) அதிகரித்தால், அதைத் தூண்டும் ஆற்றல் பெருக்குத் தொடரில் (Geometrical Progression) அதிகரிக்க வேண்டும்” என்றார்.  
இந்த விதி சில குறிப்பிட்ட வரையறைக்குள் இருந்தாலும், பின்னாளில் வந்த பல ஆராய்ச்சியாளர்களுக்கு மிகவும் பயனுள்ளதாக இருந்தது. வில்ஹெம் வூண்ட், ஹெர்மன் வான் ஹெம்ஹோல்ட்ஸ் ஆகியோருடன் சேர்ந்து நவீன சோதனை உளவியல் என்ற புதிய துறையை அறிமுகப்படுத்தினார்.  
மனம் எளிதாக அளவிட முடிகிற, கணித தீர்வுக்குள் அடங்கும் ஒன்று என்பதால், உளவியல் அளவீட்டு அறிவியலுக்குள்ளும் அடங்கும் சாத்தியக்கூறு உள்ளது என்பதை எடுத்துக் கூறினார். இதுகுறித்து தான் கண்டறிந்தவற்றை பொது நிகழ்ச்சிகளில் விளக்கிப் பேசினார். தனது ஆய்வுகள் அடங்கிய பல கட்டுரைகள், புத்தகங்களை வெளியிட்டார்.  
அறிவியல் ஆராய்ச்சி மட்டுமின்றி, கவிதையிலும் இவருக்குள் ஆர்வம் கிளை விரித்தது. டாக்டர் மைசெஸ் என்ற புனைப் பெயரில் பல கவிதைகள் எழுதினார். 1895-ல் அழகியல் உண்மைகள் குறித்த ஆராய்ச்சியில் ஈடுபட்டார்.  
மனம், உளவியல், உடல், அழகியல் என எதுவாக இருந்தாலும் அவற்றை விஞ்ஞான மற்றும் கணித அடிப்படையில் உறுதிப்படுத்த முற்பட்டார். எனவே இவர் உளவியற்பியல் (Psychophysics) மற்றும் ஒட்டுமொத்த சோதனை உளவியலின் தோற்றுநராக கருதப்படுகிறார்.
# தஞ்சைக் கலைக்கூடம்

**தஞ்சைக் கலைக்கூடம்** எனபது தஞ்சை நகரில் உள்ள தஞ்சை அரண்மனை வளாகத்தில் அமைந்துள்ள ஒரு அருங்காட்சியகம் ஆகும். இது 1951 ஆம் ஆண்டு அமைக்கப்பட்டது.
# தஞ்சைக் கலைக்கூடம்

## கலைக்கூடத்தின் சிறப்பு

இந்தக் கலைக்கூடம் உலகச் சிறப்பு பெற்றதாகும். உலகத்தில் எங்கும் காணக்கிடைக்காத சில தெய்வ செப்புத் திருமேனிகள் இக்கலைக்கூடத்தில் உள்ளன. இக் கலைக்கூடத்தில் 7ஆம் நூற்றாண்டு முதல் 17ஆம் நூற்றாண்டு வரையான காலகட்டத்தைச் சேர்ந்த நூற்றுக்கும் மேற்பட்ட சிலைகள் உள்ளன. இக்கலைக்கூடத்தில் உள்ள செப்புச் சிலைகளும் கற்சிலைகளும் பெரும்பாலும் தஞ்சையை ஆண்ட புகழ்மிக்க சோழ மன்னர்கள் காலத்தவை. சில விஜயநகர பரம்பரையில் வந்த தெலுங்கு நாயக்க மன்னர்கள் காலத்தவை, எஞ்சிய சில மராட்டிய மன்னர் காலத்தவை.
# தஞ்சைக் கலைக்கூடம்

## வரலாறு

1951ஆம் ஆண்டின் முற்பகுதியில் கல்கத்தா தொல்லியல் ஆய்வாளர் ஒருவர் தஞ்சை வந்திருந்தபோது கருந்தட்டான் குடியில் வடவாற்றின் வடகரையில் கவனிப்பாரற்றுக் கிடந்த பிரம்மன் சிலை ஒன்றின் அழகில் மயங்கி அதைக் கல்கத்தாவுக்கு எடுத்துச் செல்ல விரும்பினார். அதற்கு அங்குள்ள மக்கள் எதிர்ப்பு தெரிவித்தனர். இதனால் இச்சிலையை அப்போது தஞ்சை மாவட்ட ஆட்சியராக இருந்த டி. கே. பழனியப்பன் பார்வையிடச் சென்றபோது அங்குள்ள மக்கள் இச்சிலையைத் தஞ்சை மாவட்டத்திற்கு வெளியே எடுத்துச் செல்லக் கூடாது என வலியுறுத்தியதைக் கண்டு சிலையைத் தஞ்சை அரண்மனைக் கட்டடத்திற்குப் பாதுகாப்பாக எடுத்து வந்தார். இதன் பிறகு இதுபோல மாவட்டத்தில் கவனிப்பாரற்று உள்ள சிலைகளைக்கொண்டு கலைக்கூடம் அமைக்கும் யோசனையில் மாவட்டத்தில் உள்ள இதுபோன்ற சிலைகளைத் திரட்டினார். பூமியில் புதைந்துகிடந்து கிடைத்த செப்புச்சிலைகள், கோயிலில் வழிபாடு இல்லாமல் உள்ள செப்புச் சிலைகள் ஆகியவற்றைச் சேகரித்து இக்கலைக்கூடம் 09.12.1951 (ஞாயிற்றுக்கிழமை) இல் அமைக்கப்பட்டது.
# கருணீகர்

**கருணீகர்** (*Karuneegar*) எனப்படுவோர் தமிழகத்தில் வாழுகின்ற ஓர் இனக்குழுவினர் ஆவர். இவர்கள் திருவண்ணாமலை, காஞ்சிபுரம், திருவள்ளூர், வேலூர், சென்னை போன்ற வட மாவட்டங்களில் கிராமக் கணக்குத் தொழிலைச் செய்த வருகின்றனர்.
# கருணீகர்

## புராண வரலாறு

கருணீகர் குலத்தினர் தங்களை, சித்திரகுப்தர் வழியினர் என கூறிக் கொள்கின்றனர். கருணீகர்களின் தோற்றம் குறித்து *ஸ்ரீ கருணீக புராணம்* மற்றும் *ஆதித்திய புராணம்* முதலியவற்றில் கூறப்பட்டுள்ளது.
# கருணீகர்

## பெயர்க் காரணம்

கர்ணம்+ஈகம்+அர் = கருணீகர். கர்ணம்- காது; ஈகம் – தன்மைப் பொருட்டாய் வருவதோர் வடசொல்; கண்ணால் கண்டறியப் பெறாதன செவியான் அறிந்து நம்பப் பெறுதல் போல, பண்டைய அரசர்கள் தாம் கண்ணுறப் பெறாதவற்றை இவர்கள் கணக்குகளால் மெய்பெற அறிந்து எழுதி வைப்பதால் இப்பெயர் பெற்றனர் என *கருணீக புராணம்* இயற்றிய அ. வரதநஞ்சைய பிள்ளை கூறுகிறார்.
# கருணீகர்

## பிரிவுகள்

இச்சமூகத்தில் *சீர் கருணீகர்*, *சரட்டுக் கருணீகர்*, *கைகாட்டிக் கருணீகர்*, *மற்றவழிக் கருணீகர்*, *சோழிக் கணக்கர்* மற்றும் *சுண்ணாம்பு கருணீகர்* என பல பிரிவுகள் உள்ளன. இதில் *சரட்டுக் கருணீகர்* மட்டும் வைணவ மரபைச் சார்ந்தவர்கள். மற்றவர்கள் சைவ சமயத்தை சேர்ந்தவர்கள். கருணீகர்கள் பிரிவுகள் ஒன்றோடொன்று திருமண உறவு வைப்பதில்லை. கருணீகர்களில் 64 வகையான கோத்திரங்களும், 32 மடங்களும் உள்ளது. தமிழ்நாட்டில் **பிள்ளை** பட்டம் இட்டுக் கொள்ளும் இவர்கள் பிரித்தானிய இந்தியாவில் **கர்ணம்** எனும் கணக்குப் பிள்ளை பணி செய்தவர்கள்.
# கருணீகர்

## கோயில்

காஞ்சிபுரத்தில் உள்ள சித்திரகுப்தர் கோயிலை கருணீக மரபைச் சேர்ந்தவர்கள், குடமுழுக்கு செய்வித்தனர். இக்கோயிலை கருணீக குலத்தினர் பராமரித்து வருகின்றனர்.
# கருணீகர்

## பிற்படுத்தப்பட்ட வகுப்பினர்

தமிழ்நாடு சாதிகள் பட்டியலில், கருணீகர்களின் அனைத்து பிரிவுகளும், பிற்படுத்தப்பட்ட வகுப்பினர் பட்டியலில், வரிசை எண் 53இல் உள்ளது.
# தகுமொழி

**தகுமொழி** (*standard language*) அல்லது **பொதுமொழி** என்பது, ஒரு குழுவினரால் பொதுத் தொடர்பாடலுக்குப் பயன்படுத்தப்படும் ஒரு மொழிவகை ஆகும். மாற்றாக, தரப்படுத்தல் வழிமுறையூடாக மொழிவகைகள் தகுமொழி ஆகின்றன. இதன்போது அவை இலக்கணத்திலும், அகரமுதலிகளிலும் விளக்கப்படுவதற்கு ஏதுவாக ஒழுங்கமைக்கப்படுகின்றன. பொதுவாக, உள்ளூர்த் தேவைகளுக்கும் அப்பால் பயன்படுத்தவேண்டிய மொழிவகைக்கான தேவை ஏற்படும்போது, வணிக அல்லது நிர்வாக மையங்களில் பேசப்படும் வட்டார வழக்குகளே இவ்வாறு தரப்படுத்தலுக்கு உள்ளாகித் தகுமொழி ஆகின்றன.
# யூ ஆர் பியூட்டிபுல்

**யூ'ஆர் பியூட்டிஃபுல்** இது ஒரு தென் கொரியா நாட்டு தொலைக்காட்சி காதல் நகைச்சுவை மற்றும் இசை கலந்த தொலைக்காட்சி தொடர் ஆகும். இந்த தொடரை ஹாங் சுங்-சாங்க் என்பவர் இயக்கியுள்ளார். இந்த தொடரில் பார்க் ஷின்-ஹே, ஜாங் கியுன்-சுக், லீ ஹாங்-ஜி, யுங் யாங்-ஹ்வா உள்ளிட்ட பலர் நடித்துள்ளார்கள்.  
இந்த தொடர் 7 அக்டோபர் 2009ஆம் ஆண்டு முதல் 26 நவம்பர் 2009ஆம் ஆண்டு வரை தென் கொரியா நாட்டு நேரப்படி புதன் மற்றும் வியாழக்கிழமைகளில் இரவு 21:55 மணிக்கு ஒளிபரப்பாகி 16 அத்தியாயங்களுடன் நிறைவடைந்தது.
# யூ ஆர் பியூட்டிபுல்

## தமிழில்

இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 5 ஜனவரி 2015ஆம் ஆண்டு முதல் 10 பிப்ரவரி 2015ஆம் ஆண்டு வரை திங்கள் முதல் வெள்ளி வரை தினமும் இரவு 9 மணிக்கு புதுயுகம் தொலைக்காட்சியில் ஒளிபரப்பானது.
# யூ ஆர் பியூட்டிபுல்

## நடிகர்கள்

- பார்க் ஷின்-ஹே
- ஜாங் கியுன்-சுக்
- லீ ஹாங்-ஜி
- யுங் யாங்-ஹ்வா
# பாஸ்தா

**பாஸ்தா** இது ஒரு தென் கொரியா நாட்டு காதல் நகைச்சுவை மற்றும் சமையல் தொலைக்காட்சி தொடர் ஆகும். இந்த தொடரை குவான் சாக்-ஜாங என்பவர் இயக்கியுள்ளார். இந்த தொடரில் கோங் ஹ்யோ-ஜின், லீ சன்-க்யூன், லீ ஹா-நுய் மற்றும் அலெக்ஸ் சூ உள்ளிட்ட பலர் நடித்துள்ளார்கள்.  
இந்த தொடர் ஜனவரி 4, 2010ஆம் ஆண்டு முதல் மார்ச் 9, 2010ஆம் ஆண்டு வரை தென் கொரியா நாட்டு நேரப்படி திங்கள் மற்றும் செவ்வாய் இரவு 21:55 மணிக்கு ஒளிபரப்பாகி 20 அத்தியாயங்களுடன் நிறைவடைந்தது.
# பாஸ்தா

## தமிழில்

இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 20 நவம்பர் 2014ஆம் ஆண்டு முதல் 2 ஜனவரி 2015ஆம் ஆண்டு வரை திங்கள் முதல் வெள்ளி வரை தினமும் இரவு 7:30 மணிக்கு புதுயுகம் தொலைக்காட்சியில் ஒளிபரப்பானது.
# பாஸ்தா

## நடிகர்கள்

- கோங் ஹ்யோ-ஜின்
- லீ சன்-க்யூன்
- லீ ஹா-நுய்
- அலெக்ஸ் சூ
# விக்கிப்பீடியா:Statistics/weekly/19-Apr-2015
# மெத்தில் குளோரோபார்மேட்டு

**மீத்தைல் குளோரோபார்மேட்டு** (Methyl chloroformate) என்பது குளோரோபார்மிக் அமிலத்தினுடைய மீத்தைல் எசுத்தராகும். இதனுடைய மூலக்கூறு வாய்பாடு CH<sub>3</sub>OCOCl. மீத்தைல் குளோரோகார்பனேட்டு என்றும் அழைக்கப்படும் இது எண்ணெய்த் தன்மையுடன் மஞ்சள் நிறத்தில் இருந்து நிறமற்றதாக மாற்றமடைகிறது. கார மணத்துடன் காணப்படும் இதை சூடுபடுத்தினால் பொசுசீன் (*phosgene*) வாயுவை வெளியிடுகிறது. நீருடன் சேர்ந்தால் அரிக்கும் தன்மையுடன் புகைக்கிறது.  
கரிமத் தொகுப்பு வினையில் மீத்தைல் குளோரோபார்மேட் தகுந்த மின்னனு மிகுபொருளுடன் சேர்ந்து மீத்தாக்சி கார்பனைல் செயல்பாட்டுத் தொகுதியை அறிமுகம் செய்கிறது.
# பின்னவலை திறந்த விலங்குக் காட்சிச்சாலை

**பின்னவலை திறந்த விலங்குக் காட்சிச்சாலை** (*Pinnawala Open Zoo*) என்பது இலங்கை, கேகாலை மாவட்டம், பின்னவலை என்ற இடத்தில் அமைந்துள்ள ஒரு விலங்குக் காட்சிச்சாலை ஆகும். இது பின்னவலை யானைகள் சரணாலயத்திற்கு அருகாக அமைந்துள்ளது. இவ்விலங்குக் காட்சிச்சாலை பொதுமக்களின் பார்வைக்காக 2015 ஏப்ரல் 17 அன்று திறக்கப்பட்டது. இது இலங்கையின் முதலாவது திறந்தவெளி விலங்குக் காட்சிச்சாலையாகவும் தெகிவளை விலங்கியல் பூங்காவுக்கு அடுத்து அமையும் இரண்டாவது விலங்குக் காட்சிச்சாலையாகவும் உள்ளது.
# காபி பிரின்ஸ்

**காபி பிரின்ஸ்** இது ஒரு தென் கொரியா நாட்டு காதல் நகைச்சுவை தொலைக்காட்சி தொடர் ஆகும். இந்த தொடரை லீ யூன்-ஜுங் என்பவர் இயக்கியுள்ளார். இந்த தொடரில் யூன் ஐன்-ஹே, கோங் யூ, லீ சன்-க்யூன், ச்சே ஜுங்-அன், கிம் சாங்-வான், கிம் டொங்க்-வூக், கிம் ஜே-வூக் உள்ளிட்ட பலர் நடித்துள்ளார்கள்.  
இந்த தொடர் 2 ஜூலை 2007ஆம் ஆண்டு முதல் 28 ஆகஸ்ட் 2007ஆம் ஆண்டு வரை தென் கொரியா நாட்டு நேரப்படி திங்கள் மற்றும் செவ்வாய் இரவு 21:55 மணிக்கு ஒளிபரப்பாகி 17 அத்தியாயங்களுடன் நிறைவடைந்தது.
# காபி பிரின்ஸ்

## தமிழில்

இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 14 அக்டோபர் முதல் 14 நவம்பர் 2014ஆம் ஆண்டு வரை திங்கள் முதல் வெள்ளி வரை தினமும் இரவு 7:00 மணிக்கு புதுயுகம் தொலைக்காட்சியில் ஒளிபரப்பானது.
# காபி பிரின்ஸ்

## நடிகர்கள்

- யூன் ஐன்-ஹே
- கோங் யூ
- லீ சன்-க்யூன்
- ச்சே ஜுங்-அன்
- கிம் சாங்-வான்
- கிம் டொங்க்-வூக்
- கிம் ஜே-வூக்
# ஜெய் ஹிந்த்

*ஜெய் ஹிந்த்* முத்திரையுடன் வெளியிட்ட அஞ்சல் உறை]]  
**ஜெய் ஹிந்த்** அல்லது **ஜெய் இந்த்** (Jai Hind) , இந்திய விடுதலை இயக்க காலத்தில், அடிமைப்பட்ட கால இந்திய மக்களின் மனதில் நாட்டுப் பற்றை விதைக்கவும், விடுதலை வேட்கையை வளர்க்கவும், இந்திய விடுதலைப் போராட்ட வீரர்களால், பொது மேடைகளிலும், செய்தித் தொடர்புகளிலும், "ஜெய் ஹிந்த்" என்ற இந்தியாவின் வெற்றிக்கான வீர முழக்கச் சொல் பயன்படுத்தப்பட்டது, *ஜெய் ஹிந்த்* என்பதன் பொருள் **வெல்க இந்தியா** என்பதே. **இந்தியா நீடுழி வாழ்க** என்ற பொருளிலில் பயன்படுத்தப்படுகிறது.**இந்தியாவுக்கு வெற்றி** (*Jai Hindustan Ki*) என்பதன் சுருக்கமே *ஜெய் ஹிந்த்* எனும் சொல்லாகும். இந்த வெற்றி முழக்கச் சொல், செண்பகராமன் பிள்ளை என்பவரால் முதன் முதலில் முழக்கமிடப்பட்டது.  
இந்தியா விடுதலை அடைந்த நாளான ஆகஸ்டு 15, 1947இல், அனைத்து அஞ்சல்களில் *ஜெய் ஹிந்த்* என்ற வெற்றி முழக்கச் சொல் முத்திரையாகப் பதிக்கப்பட்டது.  
அனைத்து அகில இந்திய வானொலி நிலையங்களின், நிகழ்ச்சிகளின் இறுதியில் *ஜெய் ஹிந்த்* என்ற வெற்றி முழக்கச் சொல்லைக் கூறி முடிப்பர்.  
1947இல் நடந்த பிரித்தானிய அரசி எலிசபத் – பிலிப் திருமணத்திற்கு, மகாத்மா காந்தி தன் கையால், *ஜெய் ஹிந்த்* என்ற வெற்றி முழக்கச் சொல்லைப் பின்னிய சால்வையை அன்பளிப்பாக அனுப்பி வைத்தார்.  
இன்று வரை, ஜெய் இந்த் மற்றும் வந்தே மாதரம் என்பது இந்தியர்கள் தங்கள் நாட்டுப்பற்றை வெளிப்படுத்தும் ஒரு முழக்கமாக கருதப்படுகிறது.
# பேகம்பேட்டை விமான நிலையம்

**பேகம்பேட் விமான நிலையம்** (*Begumpet Airport*) என்பது ஹைதராபாத் நிஜாம் காலத்தில் ஹைதராபாத் நகரில் 1937இல் துவக்கப்பட்ட பழைய விமான நிலையமாகும். தற்பொழுது இந்த விமான நிலையம் ராணுவப் பயன்பாட்டில் உள்ளது. இங்கு இந்திய வான் படையின் விமான தளமும், ராஜீவ் காந்தி ஏவியேஷன் அகாடமியும் தற்பொழுது செயல்பட்டு வருகிறது. மார்ச் 23, 2008 ஆம் ஆண்டு ராஜீவ் காந்தி சர்வதேச விமான நிலையம் துவங்கப்படும் வரை பேகம்பெட் விமான நிலையமே உள்நாட்டு மற்றும் சர்வதேச விமான நிலையமாகச் செயல்பட்டு வந்தது.
# மும்மெத்தில் ஆர்த்தோபார்மேட்டு

**மும்மெத்தில் ஆர்த்தோபார்மேட்டு** *( Trimethyl orthoformate )* என்பது ஒரு எளிய ஆர்த்தோயெசுத்தர் ஆகும். கரிமத் தொகுப்பு வினைகளில் இது முகவராக பயன்படுத்தப்படுகிறது. இவ்வகைக் கரிமத் தொகுப்பு வினையில் இச்சேர்மம் ஆல்டிகைடுகளுக்குரிய பாதுகாப்பு குழுவை அறிமுகம் செய்கிறது. ஆல்டிகைடும் மும்மெத்தில் ஆர்த்தோபார்மேட்டும் வினைபுரிவதால் அசிட்டால் விளைகிறது. பொதுவான வினைகளில் இந்த அசிட்டால்களை தொடர்ந்து அசிட்டால்களாகவே பாதுகாக்காமல் ஐதரோகுளோரிக் அமிலத்தைப் பயன்படுத்தி மீண்டும் ஆல்டிகைடுகளாக மாற்றிக்கொள்ள இயலும்.  
ஐதரசன் சயனைடு மற்றும் மெத்தனால் வினைபுரிவதன் மூலம் மும்மெத்தில் ஆர்த்தோபார்மேட்டு தயாரிக்கும் தொகுப்பு முறை தொழிற் சாலைகளில் பின்பற்றப்படுகிறது.  
மீத்தாக்சிமெத்திலீன் தொகுதிகளை உருவாக்கும் பயனுள்ள அடிப்படைப் பொருளாகவும் பல்லினவகை வளையங்களை உருவாக்கவும் மும்மெத்தில் ஆர்த்தோபார்மேட் பயனுள்ளதாக உள்ளது. மின்னணு அடிமூலக்கூறுடன் ஒரு பார்மைல் தொகுதியை அறிமுகப்படுத்தவும் இச்சேர்மம் உபயோகமாகிறது. உதாரணமாகப் பல தொடர்வினைகளில் பங்கேற்கும் R-NH-CHO என்ற ஆல்டிகைடு உருவாக RNH2 வை அறிமுகப்படுத்துகிறது. பூசணக்கொல்லிகள் அசோசைசிடிரோபின் மற்றும் பைகோசிடிரோபின், சிலவகை புளோஆக்சின் வகை பாக்டீரியா எதிர்ப்பு மருந்துகள், பலவகை மருந்துவகை இடைநிலைப் பொருட்கள் தயாரிக்கவும் மும்மெத்தில் ஆர்த்தோபார்மேட் உதவுகிறது.
# இலித்தியம் இரும்பு பாஸ்பேட் மின்கலம்

**இலித்தியம் இரும்பு பாஸ்பேட் மின்கலம்**( LiFePO<sub>4</sub>)மறுமின்னுாட்டத்திற்கு ஏற்ற மின்கல வகையைச்சார்ந்தது. இது இலித்தியம் அயனி மின்கலத்தின் ஒரு வகையாகும். இதில் இலித்தியம் இரும்பு பாஸ்பேட் எதிர்மின் வாய் பொருளாக செயல்படுகிறது. இது மற்ற மின்கலன்களைக் காட்டிலும் நீண்ட ஆயுட்காலமும், பாதுகாப்பானதாகவும் விளங்குகிறது. இ.இ.ப மின்கலம் மின்னூர்திகளிலும் மின் காப்பு கருவிகளிலும் முதன்மையாகப் பயன்படுத்தப்படுகிறது
# டிரையீத்தைல் ஆர்த்தோபார்மேட்டு

**டிரையீத்தைல் ஆர்த்தோபார்மேட்டு** (*triethyl orthoformate*) என்பது ஒர் ஆர்த்தோஎசுத்தர் வகைச் சேர்மம் ஆகும். இதனுடைய மூலக்கூறு வாய்பாடு C<sub>7</sub>H<sub>16</sub>O<sub>3</sub> ஆகும். சந்தையில் வணிகரீதியாகவும் இது கிடைக்கிறது. ஐதரசன் சயனைடு மற்றும் எத்தனால் இரண்டும் வினைபுரிவதன் மூலம் டிரையீத்தைல் ஆர்த்தோபார்மேட்டு தயாரிக்கும் தொகுப்பு முறை தொழிற் சாலைகளில் பின்பற்றப்படுகிறது .  
சோடியம் ஈத்தாக்சைடை குளோரோஃபார்ம் உடன் வினைப்படுத்தியும் டிரையீத்தைல் ஆர்த்தோபார்மேட்டைத் தயாரிக்க முடியும்:  
: CHCl<sub>3</sub> + 3 Na + 3 EtOH &rarr; HC(OEt)<sub>3</sub> + <sup>3</sup>/<sub>2</sub> H<sub>2</sub> + 3 NaCl  
டிரையீத்தைல் ஆர்த்தோபார்மேட்டு போட்ராக்சு – சிச்சிபாபின் ஆல்டிகைடு தொகுப்புவினையில் பங்கேற்கிறது:  
எடுத்துக்காட்டு :  
.]]
# போட்ராக்சு – சிச்சிபாபின் ஆல்டிகைடு தொகுப்புவினை

**போட்ராக்சு – சிச்சிபாபின் ஆல்டிகைடு தொகுப்புவினை** (*Bodroux–Chichibabin aldehyde synthesis*) என்பது கிரின்யார்டு கரணியை ஒரு கார்பன் அதிகம் கொண்ட ஆல்டிகைடாக மாற்றும் வினையாகும்.  
கிரின்யார்டு கரணி டிரைஈத்தைல் ஆர்த்தோபார்மேட்டுடன் வினைபுரிந்து அசிட்டாலைக் கொடுக்கிறது. பின்னர் அசிட்டால் ஆல்டிகைடாக நீராற்பகுப்பு அடைகிறது. எடுத்துக்காட்டு n-எக்சனால்:
# எஸ். வி. வெங்கட்ராமன்

**சோ. வ. வெங்கட்ராமன்** (25 ஏப்ரல் 1911 – 7 ஏப்ரல் 1998) தமிழ்த் திரையுலகில் குறிப்பிடத்தக்க இசையமைப்பாளராக விளங்கியவர். நடிகராகவும், பாடகராகவும் தமிழ்த் திரைப்படங்களில் தனது பங்களிப்பினைத் தந்தவர். இருநூறுக்கும் மேற்பட்ட தமிழ், தெலுங்கு, கன்னடம், மலையாளம் மற்றும் இந்தி மொழித் திரைப்படங்களுக்கு இவர் இசையமைத்தார்.
# எஸ். வி. வெங்கட்ராமன்

## இசையமைத்த தமிழ்த் திரைப்படங்கள்

1. சகுந்தலை (1940)
1. கண்ணகி (1942)
1. ஹரிச்சந்திரா, (1944)
1. மீரா (1945)
1. கிருஷ்ணபக்தி (1948)
1. கோகுலதாசி (1948)
1. நவஜீவனம் (1949)
1. லைலா மஜ்னு (1950)
1. இதய கீதம் (1950)
1. பாரிஜாதம் (1950)
1. வனசுந்தரி (1951)
1. மனிதன் (1953)
1. இரும்புத்திரை (1960)
1. அறிவாளி (1963)
1. கண்ணன் கருணை (1971)
1. இதய கீதம்
1. ஒன்றே குலம்
1. கண்ணின் மணிகள்
1. நன்னம்பிக்கை
1. பணக்காரி
1. பரஞ்சோதி
1. பானை பிடித்தவள் பாக்கியசாலி
1. மகாமாயா
1. மாமன் மகள்
1. வால்மீகி
1. ஸ்ரீ முருகன்  
-
-
-
-
-
- Tunesmith of many dimensions
# எஸ். வி. வெங்கட்ராமன்

## வெளியிணைப்புகள்

- எஸ். வி. வெங்கட்ராமன் இசையமைத்த திரைப்படப் பாடல்களின் பட்டியல்
- Tamil article on S. V. Venkatraman
- S. V. VENKATRAMAN
-
# அவியல்

**அவியல்** என்பது உணவுக்கு துணைப்பொருளாக பயன்படும் ஒரு கூட்டுவகையாகும். இது தென் தமிழக மாவட்டமான கன்னியாகுமரி, திருநெல்வேலி மற்றும் கேரளத்தின் பிரசித்திப் பெற்ற கூட்டுவகையாகும்.
# அவியல்

## புராணக் கதை

*அவியல்* பாண்டவ சகோதரர்களுள் ஒருவரான 'வீமனால்'(பீமா) முதலில் கண்டுபிடிக்கப்பட்டது எனக் கருதப்படுகிறது. விராட பருவத்தின் பொழுது விராட மன்னனின் அரண்மனையில் சமையல்காரனாக பணியில் சேர்ந்த பல்லவிற்கு(வீமனின் மறுபெயர்) முதலில் சமைக்கத்தெரியாது. ஆயினும் அவர் சமையலறையிலிருந்த பல காய்கறிகளை ஒன்றாக வெட்டி, அவற்றை துருவிய தேங்காயுடன் சேர்த்து கொதிக்கவைத்து அவியலை தயார் செய்தார். வேறு சிலக் கதைகளில், விராட மன்னனின் அரண்மனைக்கு ஒரு சமயம் எதிர்பாராத விருந்தினர்கள் சிலர் வந்தனர் என்றும், அவர்களுக்கு உணவு பரிமாற பீமன் பணிக்கப்பட்டார், ஆனால் தனிப்பட்ட காய்கறி கொண்டு உணவினை தயாரிக்க போதுமான காய்கறிகள் சமையலறையில் இல்லை, அதனால் பீமன் கிடைத்த காய்கறிகள் அனைத்தையும் பயன்படுத்தி புதிய உணவினை தயார் செய்தார் என்றும் அதன் பெயரே அவியல் எனக் கருதப்படுகிறது.  
மற்றொரு கதையில் கௌரவர்கள் வீமனுக்கு நஞ்சு கொடுத்து கை, கால்களை கட்டி கங்கையில் போட்டுவிட்டனர். சில நாட்கள் கழித்தும் வீமன் கிடைக்காததால் இறுதிச் சடங்கு செய்ய முடிவு செய்யப்பட்டது, ஆனால் நாகர்களின் துணை கொண்டு கங்கையிலிருந்து மீண்டு வந்தார் வீமன், அதனால் இறுதி சடங்கில் அர்ப்பணம் செய்யப்படவிருந்த உணவு வகைகளைத் தயாரிப்பதை நிறுத்தினர். ஆனால் உணவுப் பிரியரான வீமன் சமையலறையில் இருந்த அனைத்து காய்கறிகளையும் வீணாக்காமல் தயாரித்த உணவே அவியல் ஆகும்.  
மற்றொரு கதையில் கேரளாவின் திருவிதாங்கூர் நாட்டு அரசன் பெரும் விழா எடுத்தார், அதில் நாட்டிலுள்ள அனைவரும் கலந்து கொண்டதால் உணவுத்தட்டுப்பாடு வந்தது, சமையலறையில் வந்து பார்த்த அரசன், வீணாகப் போகும் நறுக்கிய காய்கறிகளின் துகள்களை கொண்டு உணவினை சமைக்க உத்தரவிட்டார், அதுவே அவியல் ஆகும்.
# அவியல்

## தேவைப்படும் பொருள்கள்

சேனைக்கிழங்கு, கத்தரிக்காய், வாழைக்காய், வெள்ளரிக்காய், கேரட், தடியங்காய் (பூசணி|வெள்ளைப் பூசணி), புடலங்காய், முருங்கைக்காய், சீனி அவரைக்காய் (கொத்தவங்காய்), மிளகாய், தேங்காய், மஞ்சள்தூள், பூண்டு, புளி.
# அவியல்

## செய்முறை

காய்கறிகளை சிறியதாக நறுக்கி தண்ணீர் ஊற்றி வேக வைக்க வேண்டும். தேங்காய் துருவி மிளகாய், மஞ்சள்தூள்,சீரகம், பூண்டு சேர்த்து இலேசாக அரைக்க வேண்டும். வாணலியில் எண்ணெய் ஊற்றி, வேகவைக்கப்பட்ட காய்கறிகளை போட வேண்டும். பின்னர் அரைத்த தேங்காய்க் கலவையை இதனுடன் சேர்க்க வேண்டும். இதனுடன் தேவையான உப்பு மற்றும் புளிக்கரைசல் (அல்லது) தயிர் சேர்த்து தேங்காய் எண்ணெய் கொண்டு கிளறி சில நிமிடங்கள் கழித்து இறக்கிவிடவேண்டும்.  
- அவியல் செய்யும் ஒரு முறை
# ஒப்புரவு (அருட்சாதனம்)

**ஒப்புரவு அல்லது பாவ மன்னிப்பு** (*confession *) என்பது கத்தோலிக்க திருச்சபைகளில் வழங்கப்படும் ஏழு அருட்சாதனங்களில் ஒன்று. பாவம் செய்வதால் கடவுளுக்கும் மனிதருக்கும் இடையே ஏற்படும் விரிசலை நீக்கும் அருட்சாதனம் *பாவமன்னிப்பு* அல்லது *ஒப்புரவு அருட்சாதனம்* என்று அழைக்கப்படுகிறது. கடவுள் சார்பாக வீற்றிருக்கும் பாதிரியாரிடம் நமது பாவங்களை அறிக்கையிட்டு அதற்கு அவர் கூறும் பரிகாரங்களை செய்ய வேண்டும். ஒப்புரவு அருட்சாதனம் குணமளிக்கும் அருட்சாதனங்களில் முதலாவது அருட்சாதனம் ஆகும்.
# ஒப்புரவு (அருட்சாதனம்)

## செய்யும் முறை

- செய்த பாவங்களை நினைத்து பார்த்து மனம் வருந்துதல்
- இனிமேல் இது போன்ற பாவங்களை செய்வதில்லை என உறுதி எடுத்தல்
- குருவிடம் பாவங்களை அறிக்கையிடல்
- குருதரும் பரிகாரங்களை செய்தல்
# ஒப்புரவு (அருட்சாதனம்)

## உசாத்துணைகள்

பாவ சங்கீர்த்தனம் செய்யும் முறை  
பாவ சங்கீர்த்தனம்
# எழுத்துத் தமிழ்

**எழுத்துத் தமிழ்** என்பது, எழுதுவதற்காகப் பயன்படுத்தப்படும் தமிழின் வகை ஆகும். இது பேச்சுத் தமிழில் இருந்து வேறுபடுகின்றது. பேச்சுத் தமிழ் இடத்துக்கு இடமும், காலத்துக்குக் காலமும் வேறுபட்டுக் காணப்படுகிறது. ஆனால், எழுத்துத் தமிழ், எல்லாத் தமிழரும் புரிந்துகொள்ளக்கூடிய வகையில் தரப்படுத்தப்பட்டது. எழுத்துத் தமிழ், பேச்சுத் தமிழைப்போல் விரைவாக மாற்றம் அடைவதில்லை. இதனால், பல நூற்றாண்டுகளுக்கு முன்னர் எழுதப்பட்ட நூல்களையும் இன்றும் வாசித்துப் புரிந்துகொள்ள முடிகிறது.  
எழுத்துத் தமிழ் பெரும்பாலும், பல்வேறு வட்டார வழக்குகளைப் பேசுகிறவர்களும் புரிந்துகொள்ளக்கூடிய தகுமொழி (Standard Language) எனப்படும் பொதுத்தமிழை ஒட்டியே அமைந்திருக்கும். எழுதுவதற்கு மட்டுமன்றி, மேடைப்பேச்சு, சிலவகை நாடகங்கள் போன்றவற்றிலும் எழுத்துத் தமிழ் போன்றே பேசுவது உண்டு. அதேவேளை, எழுத்துத் தமிழிலும் சில காரணங்களுக்காக வட்டார வழக்குத் தமிழ் இடம்பெறுவதுண்டு. குறிப்பாகக் கதை எழுதுபவர்கள், கதை மாந்தர்களை அவர்களுடைய பின்னணியில் காட்டுவதற்காக இவ்வாறு எழுதுவர்.
# விக்கிப்பீடியா:உங்களுக்குத் தெரியுமா/ஏப்ரல் 22, 2015

- **பவழமல்லி** மலர் பண்டைய தமிழ் இலக்கியங்களில் சேடல், பாரிஜாதம் (மலர்), மற்றும் பாரம் என அழைக்கப்பட்டது.
- **அலை-துகள் இருமை** என்பது பொருட்கள் அவற்றின் இயற்பியல் தன்மையில் அலை போன்ற தன்மையும் , துகள் போன்ற தன்மையும் கொண்டிருப்பன என்ற கருத்துரு ஆகும்.
- **பகாய் சமயம்** என்பது 19 ஆம் நூற்றாண்டில் பாரசீகப் பேரரசில் மனிதகுலத்தின் ஆன்மீக ஒற்றுமையை முன்னிறுத்தி பகாவுல்லாவால் தொடங்கப்பட்ட ஒரு சமயமாகும்.
# டஃப் வினை

கரிம வேதியியலில் **டஃப் வினை** (*Duff reaction*) அல்லது **எக்சாஅமீன் அரோமாட்டிக் பார்மைலேற்றம்** (*hexamine aromatic formylation*) என்னும் பார்மைலேற்ற வினை பொதுவாக எக்சா அமீனை பார்மைல் கார்பன் அளிக்கும் மூலமாகக் கொண்டு தொகுப்பு முறையில் பென்சால்டிகைடுகள் தயாரிக்கப் பயன்படுத்துகிறார்கள். பர்மிங்காம் நகரிலுள்ள தொழில் நுட்பக் கல்லூரியில் 1920 – 1950 காலகட்டத்தில் வேதியியலாளாராக இருந்த சேம்சு கூப்பர் டஃப் இதைக் கண்டறிந்ததால், ட்ஃப் வினையென்று அவர் பெயரால் இவ்வினை அழைக்கப்படுகிறது.  
இலத்திரன்கவர் அரோமாட்டிக் பதிலீட்டு வினையான இவ்வினையில் இமீனியம் அயனி (CH<sub>2</sub><sup>+</sup>NR<sub>2</sub>) இலத்திரன்கவர் சிறப்பினமாகச் செயல்படுகிறது. இவ்வினையின் முதல் படியில் இமீனியம் வினைவிளை பொருளாக உருவாகிறது. அடுத்தநிலையில் இது நீராற்பகுப்பு அடைந்து ஆல்டிகைடாக மாறுகிறது. வினைவழிமுறை கீழே தரப்பட்டுள்ளது. பீனால் போன்ற பதிலீடு செய்யப்பட்ட வலுவான இலத்திரன் வழங்கிகள் அரோமாட்டிக் வளையத்தில் இருக்கவேண்டும் என்பதே இவ்வினைக்கான முக்கியமான தேவையாகும். இலத்திரன் வழங்கும் பதிலியின் ஆர்த்தோ நிலையில் பார்மைலேற்றம் பெரும்பாலும் நிகழ்கிறது. இல்லையெனில் ஆர்த்தோ நிலை மூடப்பட்டு பாரா நிலையில் பார்மைலேற்றம் நிகழ்கிறது.  
3,5 டை-டெர்ட்-பியூட்டைல் சாலிசிலால்டிகைடு தயாரிக்கப்படும் தொகுப்புவினை இதற்குரிய எடுத்துக்காட்டாகும்:.  
மற்றும் தொகுப்புமுறையில் சிரிங்கால்டிகைடு தயாரித்தல் :
# டஃப் வினை

## டஃப் வினைக்கான வினை வழிமுறை

எக்சாமீன் , வினையின் முதல் படியாக அரோமாட்டிக் அடி மூலக்கூறுக்கு தொடர்ச்சியான சமநிலை வினைகள் வழியாக மீத்தைன் தொகுதியை வழங்குகிறது. இதன் விளைவாக இமினியம் இடைநிலைச் சேர்மம் தோன்றுகிறது. ஆரம்பநிலையில், பென்சைலமின் சேர்மத்தின் ஆக்சிசனேற்ற நிலையில் அரோமாட்டிக் வளையம் மேலும் கூடுவதால் இடைநிலைச் சேர்மம் உருவாகிறது. மூலக்கூறிடை ஒடுக்க ஏற்ற வினையின் விளைவாக ஆல்டிகைடின் ஆக்சிசனேற்ற நிலையில் பென்சைல் வகை கார்பன் உயர்கிறது. இறுதிநிலையில் தண்ணீரின் அமில நீராற்பகுப்பு வழியாக இவ்வினைக்குத் தேவையான ஆக்சிசன் வழங்கப்படுகிறது.
# கேன்டர்பரி நகரின் அன்சலேம்

**கேன்டர்பரி நகரின் புனித அன்சலேம்** (*Anselm of Canterbury*) அல்லது **பெக்கின் புனித அன்சலேம்** (*Anselm of Bec*, ; &nbsp;– 21 ஏப்ரல் 1109) என்பவர் புனித ஆசிர்வாதப்பர் சபை துறவியும், மெய்யியலாளரும், கேன்டர்பரி நகரின் பேராயராக 1093 முதல் 1109 வரை இருந்தவரும் ஆவார். கடவுளின் இருப்பினை நிறுவ உள்ளிய வாதத்தினை (Ontological argument) முதன் முதலில் கையாண்டவர் இவர் ஆவர். தனது 27ஆம் அகவையில் பெக் ஆதீனத்தில் துறவியாக இணைந்த இவர், அவ்வாதீனத்தின் தலைவராக 1079இல் தேர்வானார். இங்கிலாந்தின் அரசர் இரண்டாம் வில்லியமின் ஆட்சியின்போது இவர் கேன்டர்பரி நகரின் பேராயராக நியமிக்கப்பட்டார். பணியமர்த்தல் சர்ச்சையினால் முதலில் 1097 முதல் 1100 வரையிலும், பின்னர் 1105 முதல் 1107 வரையிலும் இவர் இங்கிலந்திலிருந்து நாடுகடத்தப்பட்டார். திருத்தந்தை பதினொன்றாம் கிளமெண்ட் 1720இல் ஒரு ஆணை ஓலையின் வாயிலாக இவரை திருச்சபையின் மறைவல்லுநர் என அறிவித்தார். இவரின் விழாநாள் ஏப்ரல் 21 ஆகும்.
# சமவளவை உருமாற்றம்

நிகழும் எதிரொளிப்பு நேரற்ற சம அளவை உருமாற்றமாகவும் பெயர்ச்சி ஒரு நேர் சம அளவை உருமாற்றமாகவும் உள்ளன. படத்தில் காட்டப்பட்டுள்ள எதிரொளிப்புகள் , இரண்டின் இணைந்த விளைவு பெயர்ச்சி இன் விளைவுக்குச் சமமானதாக இருப்பதைக் காணலாம்.]]  
கணிதத்தில் **சம அளவை உருமாற்றம்** (*isometry*) என்பது மெட்ரிக் வெளிகளுக்கு இடையேயான தூரம் மாறாமல் பாதுகாக்கும் கோப்பாகும்.  
ஒரு மெட்ரிக் வெளியிலுள்ள உறுப்புகளை அதே அல்லது வேறொரு மெட்ரிக் வெளிக்கு, மூல உறுப்புகளுக்கிடையே உள்ள தூரங்களும் ஒத்த எதிருரு உறுப்புகளுக்கிடையே உள்ள தூரங்களும் மாறாமல் இருக்குமாறு தொடர்புபடுத்தும் ஒரு வடிவவியல் உருமாற்றம் ஆகும். இரண்டு மற்றும் முப்பரிமாண யூக்ளிடிய தளங்களில் அமைந்த இரு வடிவங்கள் ஒரு சம அளவை உருமாற்றத்தால் தொடர்புபடுத்தப்பட்டிருந்தால் அவ்வடிவங்கள் இரண்டும் சர்வசமமானவை. அவை ஒரு திட இயக்கத்தாலோ (பெயர்ச்சி அல்லது சுழற்சி) ஒரு திட இயக்கம் மற்றும் எதிரொளிப்பு இரண்டின் தொகுப்பாலோ தொடர்புபடுத்தப்பட்டிருக்கலாம்.
# சமவளவை உருமாற்றம்

## வரையறை

*X* , *Y* ஆகிய இரு மெட்ரிக் வெளிகளின் மெட்ரிக்குகள் முறையே *d*<sub>*X*</sub> , *d*<sub>*Y*</sub>.
கோப்பு ƒ : *X* → *Y* ஒரு சம அளவை உருமாற்றம் எனில்:  
:<math>d_Y\(f(a),f(b)\)=d_X(a,b),</math> *a*,*b* ∈ *X*  
சம அளவை உருமாற்றம் ஒரு உள்ளிடுகோப்பாகும்.  
ஒரு முழுமையான சம அளவை உருமாற்றம் (*global isometry*, *isometric isomorphism* *congruence mapping*)என்பது இருவழி சம அளவை உருமாற்றம் ஆகும். *X* என்ற மெட்ரிக் வெளியிலிருந்து , *Y* எனும் மெட்ரிக் வெளிக்கு ஒரு இருவழி சம அளவை உருமாற்றம் இருந்தால், அவ்விரு மெட்ரிக் வெளிகளும் "சமஅளவை வெளிகள்" (*isometric*) எனப்படும். ஒரு மெட்ரிக் வெளியிலிருந்து அதே மெட்ரிக் வெளிக்கு அமையும் இருவழி சம அளவை உருமாற்றங்களின் கணம் அனைத்தும் சார்புகளின் தொகுப்பு செயலைப் பொறுத்து ஒரு குலமாக இருக்கும். அக்குலம் சமஅளவைக் குலம் என அழைக்கப்படும்.
# பணியமர்த்தல் சர்ச்சை

**பணியமர்த்தல் சர்ச்சை** அல்லது **பணியமர்த்தல் போட்டி** என்பது நடுக் கால ஐரோப்பாவில் சுமார் 11ம் நூற்றாண்டு முதல் 12ம் நூற்றாண்டுவரை திருச்சபைக்கும் அரசுக்கும் இடையே நிகழ்ந்த சச்சரவினைக்குறிக்கும். திருச்சபையின் உயர் அதிகாரிகளான ஆயர்களையும், ஆதீனத்தலைவர்களையும் பணியமர்த்தும் அதிகாரம் திருத்தந்தைக்கா அல்லது நாட்டின் அரசருக்கா என்பது குறித்தே இச்சிக்கல் நடந்தது. 1122இல் புனித உரோமைப் பேரரசர் ஐந்தாம் ஹென்றி மற்றும் திருத்தந்தை இரண்டாம் கலிஸ்டஸுக்கும் இடையே நடந்த உடன்பாட்டினால் (Concordat of Worms) இச்சிக்கல் முடிவுக்கு வந்தது. இவ்வுடன்பாடு உலகுசார் அதிகாரத்தையும், ஆன்மீக அதிகாரத்தையும் பிரித்துக்காட்டி ஆயர்களை நியமிப்பதில் அரசருக்கு மிகவும் குறுகிய அதிகாரமே உள்ளது எனவும் திருத்தந்தைக்கே அவ்வதிகாரம் கடவுளின் பதில் ஆள் என்னும் முறையில் உள்ளது எனவும் நிலைநாட்டியது.  
இச்சிக்கலானது முதலில் திருத்தந்தை ஏழாம் கிரகோரி (1072–85) மற்றும் புனித உரோமைப் பேரரசர் நான்காம் ஹென்றிக்கு (1056–1106) இடையே நிகழ்ந்தாலும், திருத்தந்தை இரண்டாம் பாஸ்கால் மற்றும் இங்கிலாந்தின் முதலாம் ஹென்றிக்கும் இடயே 1103 முதல் 1107 வரையிலும் நிகழ்ந்தது. இதன் தாக்கம் பிரான்சிலும் காணப்பட்டது.
# பிற்படுத்தப்பட்டவர்களில் மேல்நிலையினர் பொருளாதார சமூகவாய்ப்பு பெற்றவர்கள்

**பிற்படுத்தப்பட்டவர்களில் பொருளாதார சமூகவாய்ப்பு பெற்றவர்கள்** அல்லது **கிரீமிலேயர்** (Creamy Layer in OBC) என்பது இந்தியாவில் கல்வி மற்றும் செல்வ வளம் மிக்க பிற்படுத்தப்பட்ட வகுப்பைச் சேர்ந்தவர்களைக் குறிக்கும். தற்போதைக்கு எட்டு லட்சம் ஆண்டு வருமானத்திற்கு மேலுள்ள பிற்படுத்தப்பட்டவர்கள் மத்திய அரசாங்கத்தின் கல்வி மற்றும் இதர தொழில்முறை சலுகைகளைப் பெறத் தகுதி பெறமாட்டார்.  
"பிற்படுத்தப்பட்டவர்களில் மேல்நிலையினர் பொருளாதாரச் சமூகவாய்ப்பு பெற்றவர்கள்" அல்லது *பசையடுக்கு* என்ற சொல் சதானந்தன் கமிஷனால் 1971 ஆம் ஆண்டு அறிமுகம் செய்யப்பட்டது. சதானந்தன் கமிஷன் மேல் குறிப்பிட்ட பிரிவில் வரும் மக்களுக்கு இடஒத்துக்கீடு வழங்கக்கூடாது எனப் பரிந்துரை செய்தது.
# பிற்படுத்தப்பட்டவர்களில் மேல்நிலையினர் பொருளாதார சமூகவாய்ப்பு பெற்றவர்கள்

## மத்திய வகைப்பாடு

நடுவண் நீதிமன்றம் செப்டெம்பர் 3, 1993 ஆம் ஆண்டு வெளியிட்ட குறிப்பின் படி அரசியலமைப்பு செயலர்களான ஜனாதிபதி, உயர் மற்றும் உச்ச நீதிமன்ற நீதிபதிகள், மத்திய மற்றும் மாநில அரசில் குறிப்பிட்ட நிலைக்கு மேல் பதவி வகிப்பவர்கள், படைப்பிரிவுகளில் கர்ணல் மற்றும் அதற்கு மேல் பதவி வகிப்பார்கள் ஆகியோரின் பிள்ளைகளுக்கு இடஒதுக்கீடு வழங்க கூடாது என அறிவித்தது. தொடர்ந்து மூன்று ஆண்டுகள் 8 இலட்சம் ரூபாய்க்கு மேல் குடும்பத்தின் ஆண்டு வருமானம் உடையவர்களும் பிற்படுத்தப்பட்டவர்களில் மேல்நிலையினர் பொருளாதார சமூகவாய்ப்பு பெற்றவர்கள் பிரிவின் கீழ் வகைபடுத்தப்படுகின்றனர்.. முன்னதாக 2004 ஆம் ஆண்டு வரை 4.5 லட்சமாக இருந்த உச்சவரம்பு, 2013 ஆம் ஆண்டு 6 லட்சமாகவும், 2017 ஆம் ஆண்டு செப்டம்பரில் 8 லட்சமாகவும் உயர்த்தப்பட்டது. இந்த வருமானத்தில், மாதச் சம்பளம் மற்றும் விவசாய வருமானம் கணக்கில் எடுத்துக் கொள்ள மாட்டாது.
# பிற்படுத்தப்பட்டவர்களில் மேல்நிலையினர் பொருளாதார சமூகவாய்ப்பு பெற்றவர்கள்

## மாநில வகைப்பாடு

மாநில அரசுகள் தனது கட்டுப்பாட்டிலுள்ள இடஒதுக்கீட்டில் வெவ்வேறு வகைப்பாட்டில் கிரிமிலேயரைப் பயன்படுத்துகின்றனர். கேரளா, மத்தியப் பிரதேசம் போன்ற மாநிலங்களில் ஆண்டு வருமானம் எட்டு லட்சம் என்ற உச்ச வரம்பு நடைமுறையில் உள்ளது. தமிழக அரசுத் துறைகளில் கிரிமிலேயர் முறை பயன்படுத்துவதில்லை.
# பிற்படுத்தப்பட்டவர்களில் மேல்நிலையினர் பொருளாதார சமூகவாய்ப்பு பெற்றவர்கள்

## எதிர்ப்பும் ஆதரவும்

அரசியல் கட்சிகளைப் பொறுத்தமட்டில் அதிமுக, திமுக, மதிமுக, ஜனதா தளம், பாமக, விடுதலைச் சிறுத்தைகள் போன்ற கட்சிகள் கிரிமிலேயர் முறையை வெளிப்படையாக எதிர்க்கின்றனர். வேலைவாய்ப்பில் கிரிமிலேயர் வேண்டும் கல்வியில் வேண்டாம் என சிபிஐ மற்றும் சிபிஎம் கட்சிகள் ஆதரிக்கின்றன.
# பிற்படுத்தப்பட்டவர்களில் மேல்நிலையினர் பொருளாதார சமூகவாய்ப்பு பெற்றவர்கள்

## இதனையும் காண்க

- பிற்படுத்தப்பட்டோர்
- மிகவும் பிற்படுத்தப்பட்டோர்
- இதர பிற்படுத்தப்பட்ட வகுப்பினர்
- பட்டியல் சமூகத்தினரும் பட்டியல் பழங்குடியினரும்
- பொருளாதாரத்தில் நலிந்த பிரிவினர்
- முன்னேறிய வகுப்பினர்
- ஜம்மு காஷ்மீரில் இட ஒதுக்கீடு
# ஒழுங்கில்லா விண்மீன் பேரடை

ஒழுங்கில்லா விண்மீன் பேரடை.]]
**ஒழுங்கில்லா விண்மீன் பேரடைகள்** (Irregular galaxy) என்பது நீள்வட்ட அமைப்பையோ அல்லது சுருள் அமைப்பையோ கொண்டிருக்காமல் ஒழுங்கற்ற அமைப்பில் உள்ள விண்மீன் பேரடைகள் ஆகும். சாதாரணமாக அனைத்து விண்மீன் பேரடைகளும் ஹபிள் வரிசையில் உள்ள அமைப்பை மட்டுமே கொண்டிருக்கும், ஆனால் இது போன்ற விண்மீன் பேரடைகள் அசாதாரணமானது.  
ஒரு சில ஒழுங்கில்லா விண்மீன் பேரடைகள் முன்பு நீள்வட்டவடிவமான அமைப்பிலோ அல்லது சுருள் போன்ற அமைப்பிலோ இருந்திருக்கும் ஆனால் ஈர்ப்பு விசை காரணமாகச் சிதைந்து இது போன்ற ஒழுங்கற்ற அமைப்பைப் பெற்றுள்ளது. இவைகள் ஏராளமாக வாயு மற்றும் தூசிகளைக் கொண்டிருக்கிறது.
# அறிவியலுக்கான பொது நூலகம் (நிறுவனம்)

**அறிவியலுக்கான பொது நூலகம் (அ.பொ.நூ)** என்பது *Public Library of Science ( PLoS)* என்பதின் தமிழாக்கம். அறிவியலுக்கான பொது நூலகம் என்னும் நிறுவனம் ஒரு இலாப நோக்கமற்ற நிறுவனம் ஆகும். இது அறிவியலாளர்களுக்கும் மருத்துவர்களுக்குமான அறிவியல் ஆய்விதழ்களும், பிற அறிவியல் கருத்தடக்கங்களும் கொண்ட இணையவழியான நூலகம் ஒன்றை யாரும் இலவசமாகப் படித்துப் பயன்படுத்துமாறு திட்டமிட்டு நிறுவப்பட்டதாகும். இந்நிறுவனத்தால் வெளியிடப்படும் ஆய்விதழ்களில் வெளிவரும் கட்டுரைகளை யாரும் பணம் ஏதும் கட்டாமல் இலவசமாகப் படித்துப் பயன்படுத்தவும் படியெடுக்கவும் (copy), தேவைக்கு ஏற்றார்போல மாற்றவும் உரிமைகொண்ட திறந்த கருத்தடக்கம், கட்டற்ற அணுக்கம் கொண்டவைகளாகும். 2006 ஆம் ஆண்டுக் கணக்குப்படி அ.பொ.நூ வெளியிடும் அறிவியல் மருத்துவ இயல் ஆய்விதழ்கள் பின் வருவனவாகும்: அ.பொ.நூ உயிரியல் (PLoS Biology), அ.பொ.நூ மருத்துவம் (PLoS Medicine), அ.பொ.நூ கணிப்பீட்டு உயிரியல் (PLoS Computational Biology), அ.பொ.நூ மரபணுவியல் (PLoS Genetics ), அ.பொ.நூ நோயூட்டிகள் (PLoS Pathogens). 2006 ல் இருந்து தனிச்சிறப்பான *அ.பொ.நூ ஒன்று* PLoS ONE என்னும் ஒரு ஆய்விதழும் வெளியிடுகின்றது.
# அறிவியலுக்கான பொது நூலகம் (நிறுவனம்)

## வரலாறு

அறிவியலுக்கான பொது நூலகம் (அ.பொ.நூ) 2001 ஆம் ஆண்டு அறிவியல் அறிஞர்களை நோக்கி இணையத்தில் வெளிப்படையாக துவங்கி வெளியிடப்பட்ட வேட்பு மணு ஒன்றில் இருந்து உருவானது. இந்த வேட்பு மணுவின் முக்கிய கருத்துக்கள் என்னவென்றால், செப்டம்பர் 2001 இல் இருந்து ஒருவர் வெளியிடும் ஆய்வுக் கட்டுரை முழுவதையும் யாருக்கும், எந்தவிதமான தடைகளும் விதிக்காமல் இலவசமாக உடனேயோ அல்லது சில மாத இடைவெளிக்குப் பின்னரோ வழங்கா விட்டால் ஆய்வுக்கட்டுரையை அத்தகைய ஆய்விதழ்களுக்கு யாரும் அனுப்பாதீர்கள் என்று கேட்கப்பட்டார்கள். இவ் இணைய வேட்பு மணுவை ஸ்டான்ஃவோர்டு பல்கலைக் கழகத்தைச் சேர்ந்த *பேட்ரிக் பிரௌன்* (Patrick Brown) என்னும் உயிர்வேதியல் அறிஞரும், பெர்க்கிலியில் உள்ள கலிபோர்னியா பல்கலைக்கழகத்தையும், லாரன்ஸ் பெர்க்கிலி நாடளாவிய ஆய்வகத்தையும் சேர்ந்த கணிப்பீட்டு உயிரியல் அறிஞர் *மைக்கேல் ஐசன்* (Michael Eisen) என்பவரும் சேர்ந்து முன் வைத்தனர். தற்பொழுது *உயிரியல்-மருத்துவ நடுவகம்* (BioMed Central (BMC) என்று அழைக்கப்படும் குழுவில் அடங்கிய பல அய்விதழ்கள் உடனேயே படிக்கக்கூடிய திறந்த அணுக்கம் கொண்டவையாகும். சில ஆய்விதழ்கள் 6 மாத இடைவெளிக்கோ அல்லது அதைவிட குறுகிய இடைவெளிக்கோ பின்னர் திறந்த அணுக்கம் கொண்டவைகளாக இயங்கி வருகின்றது. Proceedings of the National Academy of Sciences. போன்ற ஆய்விதழும் இப்படிப்பட்ட இடைவெளிக்குப் பின்னர் யாரும் இலவசமாக அணுகி படிக்கவல்லதாகும்.
# அறிவியலுக்கான பொது நூலகம் (நிறுவனம்)

## அறிவியலுக்கான பொது நூலக (அ.பொ.நூ) ஆய்விதழ்களும் அவற்றின் வலைத்தளங்களும் (PLoS journals and their websites)

- அ.பொ.நூ உயிரியல் *PLoS Biology* ( 2003 ல் துவங்கியது) (ISSN 1544-9173)
- அ.பொ.நூ மருத்துவம் *PLoS Medicine* (அக்டோபர் 2004ல் துவக்கியது ISSN 1549-1676)
- அ.பொ.நூ கணிப்பீட்டு உயிரியல் *PLoS Computational Biology* '' (ஜூன் 2005ல் துவக்கியது) (ISSN 1553-7374)
- அ.பொ.நூ மரபணுவியல் *PLoS Genetics* (ஜூலை 2005ல் துவக்கியது) (ISSN 1553-7404)
- அ.பொ.நூ நோயூட்டிகள் *PLoS Pathogens* (செப்டம்பர் 2005ல் துவக்கியது) (ISSN 1549-1676)
- அ.பொ.நூ மருத்துவமுறை முன்முயற்சிகள் *PLoS Clinical Trials* (மே 2006) (ISSN 1555-5887)
- அ.பொ.நூ ஒன்று *PLoS ONE* (டிசம்பர், 2006) (ISSN 1817-101X)
- ஒதுக்கப்பட்ட வெப்பமண்டல நோய்கள் *PLoS Neglected Tropical Diseases* (2007ல் துவங்க உள்ளது)
(எல்லா ISBN -களும் மற்றும் EISSN -களும், மின் மதிப்புகளுக்காகும் )
# மீயிணைப்பு

**மீயிணைப்பு** அல்லது **மீத்தொடுப்பு** (*hyperlink*) அல்லது பொதுவாகத் **தொடுப்பு** என்பது இணையப் பக்கங்களிலும் சில மென்பொருட்களிலும் இன்னுமொரு பக்கத்தை இணைக்கக் கொடுக்கப்படும் இரு இணைப்பியாகும். தன் மேல் சொடுக்கும் போது இன்னொரு வலைப்பக்கத்தை திறக்கும் பகுதி. பெரும்பாலும் நீல நிற உரைப்பகுதியாக இருக்கும்.  
இவ்வகையான தொடுப்புகள் சொற்கள் மீதோ அல்லது புகைப்படங்கள் மீதோ கொடுக்கப்பட்டிருக்கும்.
# மீயிணைப்பு

### தொழில்நுட்பத் தகவல்கள்

#### இணையப் பக்கம் ஒன்றிற்கு மீயிணைப்பு

HTML இலில் ஒரு மீயிணைப்பு ஒன்றை உருவாக்க நங்கூரம் (Anchor) tag பயன்படுத்தப்படும்.
- எடுத்துக்காட்டாக: <a href="sample.html">எடுத்துக்காட்டு</a> இவ்வாறானவை சார்ந்த (relative) URL என்று அழைக்கப்படும்.
- <a href="http://en.wikipedia.org/wiki/WWW"> இவ்வைகையான URL கள் absolute URL என்றழைக்கப்படும்.
# மீயிணைப்பு

### தொழில்நுட்பத் தகவல்கள்

#### மின்னஞ்சல் ஒன்றிற்கு மீயிணைப்பு

எடுத்துக்காட்டு: <a href="mailto:citizen@yahoo.com">குடிமகன்</a>. ஆனாலும், இவ்வகை மீயிணைப்புகளிக்கு வெளி (external) மின்னஞ்சல் நிரல் (email program) சரியான வகையில் ஒழுங்கமைக்கப்பட்டிருக்கவேண்டும்
# ஒ.ச.நே±00:00

**ஒ.ச.நே ± 00:00** (*UTC±00:00*) என்பது பின்வருவனவற்றைக் குறிக்கும்.  
- ஒருங்கிணைந்த அனைத்துலக நேரம்
- மேற்கு ஐரோப்பிய நேரம்
# ஒ.ச.நே±00:00

## சீர் நேரமாக பயன்படுத்தும் நாடுகள்

பின்வரும் நாடுகள் **ஒ.ச.நே ± 00:00** ஐ தங்களுடைய சீர்நேரமாக பயன்படுத்துகின்றன. இந்நாடுகள் பகலொளி சேமிப்பு நேரத்தைப் பயன்படுத்துவதில்லை.
# ஒ.ச.நே±00:00

## சீர் நேரமாக பயன்படுத்தும் நாடுகள்

### மேற்கு ஆப்பிரிக்கா

- புர்க்கினா பாசோ
- கோட் டிவார்
- காம்பியா
- கானா
- கினி
- கினி-பிசாவு
- லைபீரியா
- மாலி
- மூரித்தானியா
- சாவோ டொமே மற்றும் பிரின்சிப்பி
- செனிகல்
- சியேரா லியோனி
- டோகோ
- சகாராவிய அரபு சனநாயகக் குடியரசு
# ஒ.ச.நே±00:00

## சீர் நேரமாக பயன்படுத்தும் நாடுகள்

### அத்திலாந்திக்குத் தீவுகள்

- கிறீன்லாந்தின் தென்மார்க்சவன் மற்றும் அதனைச் சுற்றி இருக்கும் பகுதிகள்
- ஐசுலாந்து
- பிரித்தானிய கடல் கடந்த ஆட்புலங்களாகிய செயிண்ட் எலனா, அசென்சன் தீவு மற்றும் டிரிசுதான் டா குன்ஃகா
# ஒ.ச.நே±00:00

## சீர் நேரமாக பயன்படுத்தும் நாடுகள்

### அன்டார்க்டிக்கா

- அன்டார்க்டிக்காவின் சில பகுதிகள்
# ஒ.ச.நே±00:00

## மேற்கு ஐரோப்பிய நேரம்

மேற்கு ஐரோப்பிய நேரம், வடக்கு அரைக்கோள குளிர்காலத்தின்போது பின்வரும் பகுதிகளில் சீர் நேரமாக பயன்படுத்தப்படுகிறது. இப்பகுதிகளின் கோடைகாலத்தின்போது, பகலொளி சேமிப்பு நேரமான மேற்கு ஐரோப்பிய கோடைகால நேரம் (ஒ.ச.நே + 01:00) பயன்படுத்தப்படுகிறது.
# ஒ.ச.நே±00:00

## மேற்கு ஐரோப்பிய நேரம்

### ஐரோப்பா

- கேனரி தீவுகள்
- பரோயே தீவுகள்
- போர்த்துகல் (அசோரசு தவிர)
- ஐக்கிய இராச்சியம்
# பின்னெர் வினை

**பின்னெர் வினை** (*Pinner reaction*) என்பது அமில வினையூக்கியின் ( உதாரணம் ; ஐதரோகுளோரிக் அமிலம் ) உதவியுடன் ஒரு நைட்ரைல் ஒர் ஆல்ககாலுடன் சேரும் கரிமவினையாகும். அடால்ப் பின்னெர் இவ்வினையைக் கண்டறிந்ததால் அவர் பெயராலேயே அழைக்கப்படுகிறது. இமினோ எசுத்தரின் ஐதரோகுளோரிக் அமிலவுப்பு இவ்வினையில் வினைவிளை பொருளாகக் கிடைக்கிறது. ஆல்கைல் இமிடேட்டு என்று அழைக்கப்படும் இவ்வுப்பு சிலவேளைகளில் பின்னெர் உப்பு என்றும் அழைக்கப்படுகிறது. இவ்வினை அணுக்கருகவர் கூட்டுவினைகள் வரிசைமுறையில் காணப்படும் ஒரு வினை வகையாகும்.  
இவ்வகை உப்புகள் சற்றுக் கூடுதலான அளவு ஆல்ககாலுடன் வினைபுரிந்து ஆர்த்தோ எசுத்தர்களைத் தருகின்றன. அமோனியா அல்லது ஒரு அமீனுடன் சேர்ந்து அமீடினையும் தண்ணீருடன் சேர்ந்து ஒர் எசுத்தரையும் கொடுக்கின்றன.  
பின்னெர் வினை ஒர் அமில வினையூக்கி சார்ந்தவினை என்றே மதிக்கப்பட்டது. ஆனால் வினையில் காரவினையூக்கிகளைப் பயன்படுத்தினாலும் அதே முடிவுகளே கிடைத்தன. இவ்விரண்டு அணுகுமுறைகளும் ஒன்றுக்கொன்று மிகைநிரப்பிகளாக இருக்கின்றன எனக்கருத முடிகிறது. பெரும்பாலும் அமில வினையூக்கிகளுடன் வினைபுரியாத போது காரவினையூக்கிகளுடன் நன்றாக வினைபுரியும் நிகழ்வும் காரவினையூக்கிகளுடன் வினைபுரியாத வேளைகளில் அமிலவினையூக்கிகளுடன் நன்றாக வினைபுரிதலும் பொதுவாக இவ்வினையில் நிகழ்கின்றன. நைட்ரைலில் உள்ள எலக்ட்ரான்களின் எண்ணிக்கையே வினையின் போக்கைக் கண்டறியும் காரணியாக விளங்குகிறது. உதாரணமாக, எலக்ட்ரான்கள் குறைவாக உள்ள நைட்ரைல் சேர்மம் , எலக்ட்ரானைக் கவர்கின்ற ஆற்றல் மிகுதியாகவும் குறைவான மின்னணு மிகுபொருளையும் கொண்டுள்ளது. அதாவது ஆல்காக்சைடுகளின் தாக்குதலுக்கு எளிதாக உட்படுவனவாகவும் கடினமான புரோட்டானேற்புத் திறனும் கொண்டிருக்கின்றன. அதனால் இவை அமிலவினையூக்கிச் சூழலைக் காட்டிலும் காரவினையூக்கிச் சூழலில் உடனடியாக வினைபுரிகின்றன.
# முப்பத்தி மூன்று தேவர்கள்

**முப்பத்தி மூன்று தேவர்கள்** (Thirty-three deities or Tridasha (சமசுகிருதம் "three times ten") வேதகால ஆரிய மக்களின் தேவர்கள். அவர்களில் முதன்மையானவர்கள் 12 ஆதித்தியர்கள் (Ādityas), 8 வசுக்கள், 11 ருத்திரர்கள், இந்திரன் மற்றும் பிரஜாபதி ஆகியோரைச் சேர்த்து முப்பத்தி மூன்று தேவர்கள் என ரிக் வேதத்தில் குறிப்பிடப்பட்டுள்ளது. இந்த முப்பத்தி மூன்று தேவர்களையே தற்போது **முப்பத்தி முக்கோடி தேவர்கள்** என அறியப்படுகிறது.
# முப்பத்தி மூன்று தேவர்கள்

## பன்னிரு ஆதித்தியர்கள்

1. வருணன் (
1. மித்திரா
1. ஆர்யமான்
1. பாகன்
1. யமன்
1. அம்சன்
1. துவஷ்டா (
1. பூஷண்
1. சூரிய தேவன்
1. சாவித்தர்
1. இந்திரன்
1. விஷ்ணு
# முப்பத்தி மூன்று தேவர்கள்

## பதினோரு ருத்திரர்கள்

1. ஆனந்தம் (பேரின்பம்)
1. விஞ்ஞானம் (பகுத்தறிவு)
1. மனம் (எண்ணங்கள்)
1. பிராணன் (மூச்சுக் காற்று அல்லது வாழ்க்கை)
1. வாக் (நா வன்மை)
1. ஈசானன், (உலகை ஆட்சி செய்பவர்)
1. தத்புருஷம், (பரம் பொருள்)
1. அகோரர் (கோபமற்றவர்)
1. வாமதேவம் (அமைதியானவர்)
1. சத்யோஜாதம் (நினைத்தவுடன் பிறப்பவர்) (Sadyojāta)
1. ஆத்மன்
# முப்பத்தி மூன்று தேவர்கள்

## எட்டு வசுக்கள்

- அஷ்ட வசுக்கள் (உலகியல் தேவர்கள்) என்பவர்கள், புவி, அக்னி, ஆகாயாம், நீர், காற்று, சூரியன், நட்சத்திரங்கள், சந்திரன், ஆகிய இயற்கைப் பொருட்களை ஆள்பவர்கள்.
# இசுலாத்தில் மறுமை கோட்பாடு

**இஸ்லாமிய மறுமை கோட்பாடு** என்பது ***யவ்மல் கியாமா*** (pronounced *yome-ul-key-ah-mah*; "மறு உயிர்பிக்கும் நாள்" "the Day of Resurrection") அல்லது ***யவ்மத்தீன்*** (pronounced *yome-ud-dean*; "இறுதி தீர்ப்பு நாள்") பற்றியதாகும். இது நன்மை மற்றும் தீமைகளைக் கொண்டு இறுதி மதிப்பிடுதல், இறப்புக்கும் மீண்டும் உயிர்பித்தல் மற்றும் இறுதி தீர்ப்பு நாள் ஆகியவற்றைப் பற்றியதாகும்.
இந்நாள் எப்போது ஏற்படும் என்பது அல்லாஹ்வால் மட்டுமே அறியப்படும்.  
இருப்பினும் இந்நாள் எப்போது ஏற்படும் என்பது குறித்து அறிவதற்கு சிறிய மற்றும் பெரிய அடையாளங்கள் குர்ஆன் மற்றும் ஹதீதுகளில் கூறப்பட்டுள்ளன.
# ஹரியின் சமவெளி

-திரௌபதியுடன், சொர்க்கம் சென்றதாக மகாபாரதம் வாயிலாக அறியப்படுகிறது]]  
**ஹரியின் சமவெளி** (Har Ki Doon), **ஹரி கி டூன்** என்ற சமசுகிருத சொல்லிற்கு ஹரியின் சமவெளி எனப் பொருள். இந்தியாவின், உத்தரகாண்ட் மாநிலத்தில், கார்வால் கோட்டத்தில், சிவாலிக் மலைத் தொடரில், தொட்டில் வடிவத்தில் அமைந்த இச்சமவெளிப் பகுதி, பனி படர்ந்த கொடுமுடிகளுக்குக்கிடையே அமைந்துள்ளது. இது பாஸ்பா சமவெளியை பொரசு கணவாய் வழியாக இணைக்கிறது.  
கடல் மட்டத்திலிருந்து 3500 மீட்டர் உயரத்தில் அமைந்த ஹரியின் சமவெளி, அக்டோபர் முதல் மார்ச் மாதம் முடிய பனிக் கட்டிகளால் மூடப்பட்டிருக்கும். இப்பகுதி மலையேற்றப் பயிற்சி மேற்கொள்பவர்களுக்குப் பொருத்தமான இடமாக உள்ளது. மலையேற்ற வீரகள் ஓஸ்லா, சீமா மற்றும் காங்காட் கிராமங்களிலிருந்து தங்கள் மலையேற்றப் பயிற்சியை மேற்கொள்வார்கள்.
# காதிரைச்சல்

**காதிரைச்சல்** (**Tinnitus**, **கர்ணநாதம்**) என்பது வெளியில் சத்தம் இல்லாதபோதும் காதின் உட்புறத்தில் கேட்கும் ஒரு சத்தம் ஆகும். இது மென்மையாகவோ அல்லது அதிக ஒலியுடனான சத்தமாகவோ இருக்கலாம். இது மணி அடிப்பதைப் போலவோ, சங்கு ஊதுவதைப் போலவோ, கடல் அலையைப் போலவோ, சைரன் ஒலி போலவோ, பறவைகளின் ஒலி போலவோ, விசில் சப்தம் போலவோ, காதுக்குள் காற்று அடைத்தது போலவோ, தண்ணீர் ஓடுவது போலவோ அல்லது வேறு ஏதோ ஒரு ஓசை போலவோ கேட்கும். இது ஒரு நோயல்ல என்றும் சிலர் குறிப்பிடுகிறார்கள். இதனால் பலர் பாதிக்கப் பட்டுள்ளார்கள். சிலருக்கு ஒரு சில நிமிடங்களே இதன் தாக்கம் இருந்து பின்னர் இல்லாமற் போவதும் உண்டு. சிலர் பல வருடங்களாக இதிலிருந்து மீள முடியாதவர்களாகவும் இருக்கிறார்கள். இதில் அகநிலைக் காதிரைச்சல், புறநிலைக் காதிரைச்சல் என இரு வேறுபட்ட நிலைகள் உள்ளன.
# காதிரைச்சல்

## காரணிகள்

காதிரைச்சல் வருவதற்கான காரணிகளாக முதுமை, ஒலி அதிர்வு (அதீத சத்தம், குண்டு வெடிப்பு அதிர்ச்சி), வைரஸ் மற்றும் பாக்டீரியா தொற்று, நாள்பட்ட இடைச்செவியழற்சியில், இதய நோய்கள், மத்திய நரம்பு மண்டலத்தின் நோய்கள், தசைநார் கூட்டு செயற்பாட்டுக் கோளாறுகள், கர்ப்பப்பை, வாய், முதுகெலும்பு நோய்கள், தசைநார் காரணங்கள், வளர்சிதை மற்றும் சிறுநீரக நோய்கள், கழுத்து நரம்புகளின் இரத்த ஓட்ட மாற்றங்கள், காதில் உள்ள கட்டிகள் போன்ற இன்னும் பல கருதப்படுகின்றன
# ஒ.ச.நே + 09:00

**ஒ.ச.நே + 09:00** (*UTC+09:00*) என்பது ஒருங்கிணைக்கப்பட்ட சர்வதேச நேரத்துடன் +09:00 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும். இந்த நேரம் பின்வரும் நாடுகளில் பயன்பாட்டில் உள்ளது:
# ஒ.ச.நே + 09:00

## நியம நேரம் (ஆண்டு முழுவதும்)

- கிழக்குத் திமோர்
- இந்தோனேசியா (கிழக்கு)
- மலுக்கு தீவுகள்
- பப்புவா, மேற்கு பப்புவா (இந்தோனேசிய நியூ கினி)
- சப்பான்
- தென் கொரியா
- பலாவு
- உருசியா
- புரியாத்தியா
- இர்கூத்ஸ்க்
# ஒ.ச.நே + 09:00

## வெளியிணைப்புகள்

- UTC+9 நாடுகளை தேடல்
- UTC+9:00 ஐ பகலொளி சேமிப்பு நேரமாக கொண்ட நாடுகளை தேடல்  
cs:Časové pásmo#UTC+9 I, JST (Japan Standard Time), KST (Korea Standard Time)
es:Huso horario#UTC+09:00, I
# ஒ.ச.நே + 10:00

**ஒ.ச.நே + 10:00** (*UTC+10:00*) அல்லது **ஒருங்கிணைக்கப்பட்ட சர்வதேச நேரம் + 10:00** என்னும் நேர வலயம் பின்வரும் நாடுகளில் அல்லது இடங்களில் நடைமுறையில் உள்ளது:  
- ஆஸ்திரேலியா (AEST—ஆஸ்திரேலிய கீழைத்தேய சீர் நேரம்)
- ஆஸ்திரேலிய தலைநகர் பிரதேசம்**,
- நியூ சவுத் வேல்ஸ்** (பகலொளி சேமிப்பு நேரம் அக்டோபர் மாதத்தின் முதலாவது ஞாயிறன்று ஆரம்பித்து ஏப்ரல் முதல் ஞாயிறன்று முடிவடைகிறது. (புரோக்கன் ஹில் நகரில் UTC+9:30, லோர்ட் ஹோவ் தீவில் UTC+10:30),
- குயின்ஸ்லாந்து,
- தாஸ்மானியா** (பகலொளி சேமிப்பு நேரம் அக்டோபர் மாதத்தின் முதலாவது ஞாயிறன்று ஆரம்பிக்கிறது),
- விக்டோரியா**
- மைக்குரேனேசிய கூட்டாட்சி நாடுகள்
- சூக்,
- யாப், மற்றும் சூழவுள்ள இடங்கள்
- பப்புவா நியூ கினி
- ரஷ்யா
- பிரிமோர்ஸ்கி கிராய் (விளாதிவஸ்தோக் உட்பட)*
- சக்காலின் தீவு*
- காபரொவ்ஸ்க் கிராய்*
- சாக்கா குடியரசு* (நடுப் பகுதி, புதிய சைபீரியத் தீவுகள் உட்பட)
- ஐக்கிய அமெரிக்கா
- குவாம் (பிரதேசம்)
- வடக்கு மரியானா தீவுகள் (பொதுநலவாயம்)
# ஜியார்ஜியோ அபெட்டி

**ஜியார்ஜியோ அபெட்டி** (*Giorgio Abetti*, 5 அக்டோபர் 1882 – 24 ஆகத்து 1982) என்பவர் இத்தாலிய சூரிய வானியல் வல்லுநர் ஆவார்.  
இவர் அண்டோனியோ அபெட்டி எனும் பெயர்பெற்ற வானியலாளருக்கு மகனாகப் பிறந்தார். பதுவா, உரோம் பல்கலைக்கழகங்களில் பயின்று இயற்பியல்சார் அறிவியல் துறைகளில் முனைவர் பட்டம் பெற்றார்.  
இவர் 1936இல் சைபீரியாவிலும் 1952இல் சூடானிலும் மேற்கொண்ட சூரிய ஒளிமறைப்பு ஆய்வுகளுக்காகப் பெயர்பெற்றார். இவர் 1948&ndash;49இல் கெய்ரோ பல்கலைக்கழகத்தில் வருகைதரு பேராசிரியராக இருந்தார். இவர் 1938இல் பன்னாட்டு வானியல் ஒன்றியத்தின் துணைத்தலைவராகவும் இருந்துள்ளார். இவர் 1915இல் இத்தாலியப் புவியியல் கழகத்தின்*Medaglia d'argento* விருதையும் 1925இல் இலின்சி கல்விக்கழகத்தின் *Premio reale* விருதையும் 1937இல் *ஜான்சென் பதக்கத்தையும்* பெற்றுள்ளார்.  
இவரது பெயரால் நிலாவின் ஒரு குழிப்பள்ளம் அபெட்டி குழிப்பள்ளம் என்றும் சிறுகோள் ஒன்று இவர் தந்தைபெயராலும் இவரது பெயராலும் 2646 அபெட்டி எனவும் பெயரிடப்பட்டுள்ளன.  
சூரியனைப் பற்றிய மக்கள் அறிவியல் நூலொன்றையும் எழுதினார். வான் இயற்பியல் கைநூலை 1936 இல் வெளியிட்டார். வானியலின் வரலாறு குறித்த நூலொன்றையும் 1963 இல் வெளியிட்டார்.
# ஜியார்ஜியோ அபெட்டி

## நூல்தொகை

இவர் பல மக்கள் வானியல் நூல்களை இயற்றியுள்ளார்.  
- *வானியற்பியல் கையேடு*  
- *விண்மீன் வெடிப்புகளும் பால்வெளிகளும்*  
- *சூரிய ஆராய்ச்சி*  
- *விண்மீன்களும் கோள்களும்*  
- *புடவியின் தேட்டம் (The Exploration of the Universe)*  
- *வானியல் வரலாறு* (1952,ஆங்கிலப் பதிப்பு)  
- *சூரியன்* (1957)
# ஓய்சிஃசு வினை

**ஓய்சிஃசு வினை** (*Hoesch reaction*) அல்லது **அவுபென்-ஒய்சிஃசு வினை** (*Houben–Hoesch reaction*) என்பது ஓர் அரீன் சேர்மத்துடன் நைட்ரைல் வினைபுரிந்து அரைல் கீட்டோன் உருவாகும் ஒரு கரிம வேதி வினையாகும். இவ்வினை இலூயிசு அமிலம் மற்றும் ஐதரசன் குளோரைடு வினையூக்கியுடன் நிகழும் பிரெடெல்–கிராப்சு அசைலேற்ற வினை வகையாகும்.  
போலோரோகுளூசினால் சேர்மத்தில் இருந்து 1-(2,4,6- மூவைட்ராக்சிபீனைல்)ஈத்தனோன் தொகுக்கும் வினை இதற்கு ஒர் எடுத்துக்காட்டாகும்:  
:  
R-C<sup>+</sup>=NHCl<sup>−</sup> என்ற மின்னணுகவரியின் தாக்கத்தால் கேட்டிமைன் என்ற இடைநிலை வினைபொருள் தனித்துப்பிரிகிறது. கட்டாயமாக பீனால் அல்லது அனிலீன் போன்ற எலக்ட்ரான் அதிகம் கொண்ட அரீன் வினையில் இருக்கவேண்டும். காட்டர்மேன் வினை இதற்கு இணையான வினையாகக் கருதப்படுகிறது. காட்டர்மான் வினையில் நைட்ரைலுக்குப் பதிலாக ஐதரோசயனிக் அமிலம் பயன்படுகிறது.  
குர்டு ஒய்சிஃசு மற்றும் சோசெப் அவுபென் ஆகியோர் இவ்வினையினைக் கண்டறிந்த காரணத்தால் அவர்கள் பெயர் இவ்வினைக்குச் சூட்டப்பட்டுள்ளது. முறையே 1915 மற்றும் 1926 ஆம் ஆண்டுகளில் இவினை வகையினை இவர்கள் அறிமுகப்படுத்தினர்.
# ஓய்சிஃசு வினை

## வினைவழிமுறை

இரண்டு படி நிலைகளில் இவ்வினை நிகழ்கிறது. முதல் படிநிலையில் அணுக்கருகவர் கூட்டுவினை நிகழ்கிறது. இலூயிசு அமிலத்தின் உதவியால் நைட்ரைல் இமைனாக மாறுகிறது. இரண்டாவது படிநிலையில் நீர்த்தநிலையிலான இமைன் நீராற்பகுக்கப்பட்டு இறுதியாக அரைல் கீட்டோன் உருவாகிறது.
# அல் சுஃபி

**அல் சுபி** என அழைக்கப்படும் **'அப்தல் ரகுமான் அல்-சுஃபி** (*Abd al-Rahman al-Sufi*, ; டிசம்பர் 9, 903 – மே 25, 986) என்பவர் பாரசீக வானியல் வல்லுநர் ஆவார். இவர் அப்தல் ரகுமான் அபு அல்-உசைன், 'அப்துல் ரகுமான் சுஃபி, அசோபி என்ற பெயர்களிலும் அறியப்படுகிறார். இவரது நினைவாக நிலவுக் குழிப்ப்ள்ளம் ஒன்றுக்கு அசோபி எனவும், சிறிய கோள் ஒன்றுக்கு "12621 அல்சுபி" எனவும் பெயரிடப்பட்டுள்ளது. இவர் நாட்டுப்புறவியலிலும் தொன்மவியலிலும் கணிதத்திலும் ஆர்வம் கொண்டிருந்ததால் வானியல் ஆய்வில் ஈடுபட்டார். கிபி 964 இல் இவர் "நிலையான உடுக்கள் பற்றிய நூல்" ஒன்றை எழுதினார். இந்நூலில் அவர் தனது கண்டுபிடிப்புகளை எழுத்திலும், படங்களாகவும் தந்திருந்தார். இவர் 1018 விண்மீன்களின் பருமைகளையும் (Magnitudes) நிறங்களையும் இருப்பிடங்களையும் அடக்கிய அட்டவணையை உருவாக்கி வெளியிட்டார்.
# அல் சுஃபி

## வாழ்க்கை

பெயர்பெற்ற 9 முசுலிம் வானியலாளர்களில் இவர் ஒருவராவார். இவரது பெயரே இவர் சுபி முசுலிம் பின்னனணியில் வந்தவர் என்பதைக் காட்டுகிறது. இவர் பாரசீகம், இசுபாகன் எமிர் அதுத்-தவுலா அரசவையில் இருந்தார். இவர் கிரேக்க வானியல் நூல்களை, குறிப்பாக, தாலமியின் அல்மாகெசுட்டு நூலை மொழிபெயர்த்தும் விரிவாக்கியும் வந்தார். தாலமியின் விண்மீன்கள் பட்டியலில் பல திருத்தங்களை மேற்கொண்டுள்ளார். இவர் தானே பல
விண்மீன்களின் பொலிவையும் தோற்றப் பருமையையும் மதிப்பீடுகள் செய்துள்ளார்.  
எலனிய வானியலை அரபு மொழிக்குப் ஒஏரளவில் கொணர்ந்தவர் இவரா ஆவார். இப்பணி எகுபதி அலெக்சாந்திரியா நூலகத்தை மையப்படுத்தி மேற்கொள்ளப்பட்டது. இவர் விண்மீன்கள், விண்மீன் குழுக்களின் மரபியலான அரபுப் பெயர்களை முதன்முதலாகக் கிரேக்கப் பெயர்களோடு பொருத்தினார். முன்பு இவை சிக்கலான முறையில் ஒன்றன்மேலொன்று மேற்படிந்தும் உறவுபடுத்தப்படாமலும் இருந்தன.